กฎกระทรวงกฎกระทรวงฉบับที่1 (พ.ศ. 2521)ออกตามความในพระราชบัญญัติพันธุ์พืชพ.ศ.2518------------อาศัยอำนาจตามความในมาตรา 5มาตรา 14 มาตรา 19 มาตรา 26และมาตรา27แห่งพระราชบัญญัติพันธุ์พืชพ.ศ. 2518 รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ 1 ผู้ใดประสงค์จะขออนุญาตรวบรวม ขาย นำเข้า ส่งออก หรือนำผ่านซึ่งพันธุ์พืชควบคุมเพื่อการค้าให้ยื่นคำขอรับใบอนุญาตต่อพนักงานเจ้าหน้าที่ตามแบบท้ายกฎกระทรวง ดังนี้(1)คำขอรับใบอนุญาตรวบรวมขาย นำเข้าหรือส่งออกซึ่งพันธุ์พืชควบคุมเพื่อการค้าให้ใช้แบบ พ.พ. 1(2) คำขอรับใบอนุญาตนำผ่านซึ่งพันธุ์พืชควบคุมเพื่อการค้าให้ใช้แบบ พ.พ. 2ข้อ 2 ใบอนุญาตให้ใช้ตามแบบท้ายกฎกระทรวง ดังนี้(1) ใบอนุญาตรวบรวมพันธุ์พืชควบคุมเพื่อการค้า ให้ใช้แบบ พ.พ. 3(2) ใบอนุญาตขายพันธุ์พืชควบคุม ให้ใช้แบบ พ.พ. 4(3) ใบอนุญาตนำเข้าซึ่งพันธุ์พืชควบคุมเพื่อการค้า ให้ใช้แบบ พ.พ. 5(4) ใบอนุญาตส่งออกซึ่งพันธุ์พืชควบคุมเพื่อการค้า ให้ใช้แบบ พ.พ. 6(5) ใบอนุญาตนำผ่านซึ่งพันธุ์พืชควบคุมเพื่อการค้า ให้ใช้แบบ พ.พ. 7ข้อ 3 ผู้รับอนุญาตรวบรวมพันธุ์พืชควบคุมเพื่อการค้า ต้องปฏิบัติดังนี้(1) จัดทำบัญชีการรวบรวมพันธุ์พืชควบคุมเพื่อการค้าทุกคราว โดยแสดงชื่อพันธุ์พืชควบคุมชื่อผู้ปลูก วันเดือนปีที่ปลูกและปริมาณตลอดจนหลักฐานวันเดือนปีที่ทำการทดสอบ(2)จัดเก็บตัวอย่างพันธุ์พืชควบคุมแต่ละชนิดและแต่ละพันธุ์ที่ผู้รับใบอนุญาตได้รวบรวมไว้ทุกคราวโดยให้มีปริมาณพอสมควรและเก็บไว้เป็นเวลาไม่น้อยกว่าหนึ่งปี ทั้งนี้เพื่อการทดสอบหรือตรวจสอบข้อ 4 ผู้รับใบอนุญาตนำเข้าซึ่งพันธุ์พืชควบคุมเพื่อการค้าต้องปฏิบัติดังนี้(1) แจ้งรายการนำเข้าซึ่งพันธุ์พืชควบคุมเพื่อการค้าทุกคราวตามแบบ พ.พ. 8ท้ายกฎกระทรวงนี้ ต่อพนักงานเจ้าหน้าที่ ก่อนวันนำเข้าอย่างน้อยเจ็ดวัน(2)จัดเก็บตัวอย่างพันธุ์พืชควบคุมแต่ละชนิดและแต่ละพันธุ์รับใบอนุญาตได้นำเข้าทุกคราวโดยให้มีปริมาณพอสมควรและเก็บไว้ระยะเวลาไม่น้อยกว่าหนึ่งปีทั้งนี้เพื่อการทดสอบหรือตรวจสอบข้อ 5 ให้ผู้รับใบอนุญาตตามมาตรา 17จัดสถานที่เก็บพันธุ์พืชควบคุมตามที่ระบุไว้ในใบอนุญาตโดยให้มีระบบการรักษาความสะอาด การถ่ายเทอากาศและความปลอดภัยตามความจำเป็นข้อ 6 ผู้รับใบอนุญาตตามมาตรา 17 ผู้ใดประสงค์จะขอต่ออายุใบอนุญาตให้ยื่นคำขอตามแบบ พ.พ. 9 ท้ายกฎกระทรวงนี้ก่อนที่ใบอนุญาตสิ้นอายุไม่น้อยกว่าสิบห้าวันการอนุญาตให้ต่ออายุใบอนุญาตจะแสดงไว้ในรายการท้ายใบอนุญาตนั้นหรือจะออกใบอนุญาตตามแบบใบอนุญาตเดิมให้ใหม่ก็ได้ข้อ 7 ผู้รับใบอนุญาตตามมาตรา 17ที่ใบอนุญาตสูญหายหรือถูกทำลายในสาระสำคัญให้ยื่นคำขอตามแบบ พ.พ. 10 ท้ายถูกกระทรวงนี้ใบแทนใบอนุญาตให้ใช้ตามแบบใบอนุญาตเดิม และให้เขียนหรือประทับความว่า `ใบแทนใบอนุญาต' ด้วยอักษรสี่แดงไว้ด้านบนของใบแทนใบอนุญาตข้อ 8 ผู้รับใบอนุญาตตามมาตรา 17ผู้ใดประสงค์จะย้ายสถานที่รวบรวมพันธุ์พืชควบคุมเพื่อการค้าสถานที่ขายพันธุ์พืชควบคุม สถานที่เข้าซึ่งพันธุ์พืชควบคุมเพื่อการค้าสถานที่ส่งออกซึ่งพันธุ์พืชควบคุมเพื่อการค้า หรือสถานที่เก็บพันธุ์พืชควบคุมจากสถานที่ซึ่งระบุไว้ ในใบอนุญาต ให้ยื่นคำขอตามแบบ พ.พ.11 ท้ายกฎกระทรวงนี้ พร้อมด้วยใบอนุญาตตามประเภทใบอนุญาตของตน และแสดงแผนผังของสถานที่แห่งใหม่ไว้ด้วยข้อ 9ในกรณีที่เห็นสมควรอนุญาตให้ย้ายสถานที่ตามคำขอที่ผู้รับใบอนุญาตได้ยื่นตามข้อ8ได้ ให้พนักงานเจ้าหน้าที่บันทึกแก้ไขการย้ายสถานที่ลงไว้ในใบอนุญาตนั้นและลงชื่อกำกับการแก้ไขไว้พร้อมทั้งออกหนังสือแสดงว่าอนุญาตให้ย้ายสถานที่ได้ไว้เป็นหลักฐานด้วยข้อ 10 การยื่นขอตามกฎกระทรวงนี้ ให้ยื่นต่อกองควบคุมพืชและวัสดุการเกษตร กรมวิชาการเกษตรให้ไว้ ณ วันที่ 2 มีนาคม พ.ศ. 2521ป. กรรณสูตรัฐมนตรีว่าการกระทรวงเกษตรและสหกรณ์---------------------------------------------------------------------หมายเหตุเหตุผลในการประกาศใช้กฎกระทรวงฉบับนี้ คือเพื่อปฏิบัติการให้เป็นไปตามมาตรา 14 มาตรา 19 มาตรา 26 และมาตรา 27แห่งพระราชบัญญัติพันธุ์พืช พ.ศ. 2518 จึงจำเป็นต้องออกกฎกระทรวงฉบับนี้